Россияныкъын сатыб алма!

«Россияныкъын сатыб алма» () неда «Россияныкъын бойкот эт» () — Украинада орус сатыу-алыугъа бойкот компанияды. Протест 2013 джылны 14-чю августунда, Россия Федерацияны Украинагъа къаршчы сатыу-алыу эмбаргосуна джууабха башланнганды. Акцияны башлагъан «Відсіч» («Ыхтырыу») джамагъат къозгъалыу болгъанды, аны социал аулада чакъырууу интернетде дженгил джайылгъанды. Компания 45 шахаргъа джайылгъанды, адамланы плакатла, листовкала эмда башха агитация амалла бла Россияда чыгъарылгъанны сатыб алмаугъа чакъыргъандыла. 2013 джылны ноябрында Евромайданны башланыуу бла компания джокъну орнуна келеди, алай а 2 март 2014 джыл Кърым кризис эмда Украинагъа Россияны аскер интервенциясы бла бирге джангыдан башланады.

 Бойкотла 

 Украинада 
Активистле, 22 август 2013 джыл Украинаны Президентини Администрациясыны мекямыны къатында протест бардыргъандыла. Компания, къралны 45 шахарында плакатланы, баннерлени, джабышдырыучу белгилени эмда башха агитация амалланы чачыу бла бардырылгъанды. Орус матрёшка гинджини карикатурасы кампанияда хайырланнганды. Компания, Евромайданны башланыуу бла бошалгъанды.

2 март 2014 джыл активистле, социал аулада Россияда чыгъарылгъан бютеу товарланы эмда россиячы компанияла берген джумушланы джангыдан бойкот этерге чакъыргъандыла. Баш нюзюрлери — украин ачханы Россиягъа кетиб, анда орус аскерге джоюлуууна къаршчы туруу баямланнганды. Бойкот, Кърым кризисге эмда Россияны Украинагъа аскер интервенциясына джуууб болуб башланнгандыБойкотуємо товари і бізнес окупантів! Не купуємо нічого російського! . Дамо відсіч зазіханням Росії на Україну. 02.03.2014 . ТСН. 1+1. 6.03.2014.

2014 джылны мартында активистле, супермаркетледе флешмобла къураб, анда алыучуланы Россиядан товарланы алмазгъа, россиячы бензинни, банкланы, эмда концертлени бойкот этерге чакъырадыла. 2014 джылны апрелинде Киевни, Львовну эмда Одессаны бир къауум кинотеатры орус фильмлени кёргюзгенни тохтатхандылаНекоторые кинотеатры Киева, Львова и Одессы объявили бойкот российской кинопродукции . ЦензорНЕТ. 11.04.2014.

2014 джылны джайында активистле Киевде россиячы ресторанла бла кофехауслада флешмобланы джангыдан къураб башлагъандыла«Российское убивает»: в Киеве в российских кафе и ресторанах люди падают «замертво». ФОТОрепортаж . ЦензорНЕТ. 25.07.2014 and actionsУ Києві пікетували «російські» ресторани . Radio Liberty. 24.06.2014.

2014 джылны августуну ахырында активистле Украин медия дунияда россиячы фильмле бла сериаллагъа къаршчы кампанияны башлагъандыла.«Не пустимо в хату російську вату» — театралізована акція під Держкіно . Radio Liberty. 04.09.2014У Києві відбулася акція протесту проти російського кіно . УНН. 04.09.2014

2014 джылны апрелинден башлаб, талай россиячы компания кеслерини штрих-кодларын Россияныкъындан Украинаныкъыгъа кёчюргендиле. Артыкълыкъчыланы бойкот ат бла, Андроидде Россиядан продукцияны штрих-кодун тюрлендириб къралын тюрлендирсе да таныгъан программа чыкъгъанды.

 Башха къраллагъа джайылыуу 
2014 джылны мартындан башлаб бойкот башха къраллагъа да джайылгъанды, сёз ючюн, Латвия, Литва, Эстония, Польша, Молдова, Гюрджю эмда Чехия бойкотну башлагъандылаПоляки, литовці та чехи починають бойкот російських товарів . Zik.ua. 05.03.2014.

 Эсеблери 
Россиядан продукцияны Украинада сатыу 2014 джылда 35-50 % азайгъанды. 2014 джылны майында украин супермаркетле Россияда чыкъгъан продукцияны белгилеб башлагъандыла. Россиядан джюк ташыу юч этиб бирге азайгъанды.

2014 джылны январындан башлаб майына дери Standard & Poor's рейтинглерине кёре Россиядан капиталлары болгъан Украинадагъы банкла 50 % аслам депозитлерин тас этгендиле.

 Хыртха уруу 
Экономист Андрей Новакны оюмуна кёре бу бойкот Россия Федерацияны экономикасына талай миллион доллардан кёб заран келтирмегенди. Ол сагъыш этгеннге кёре андан эсе Россияны экономикасына ачы уруу — «Газпромгъа» бойкот боллукъ эдиБойкот російських товарів не є ефективною мірою, удар треба наносити по «Газпрому» — експерт. 112 Україна. 28.03.2014.

Байкот идеяны «Ашан» эмда METRO Cash & Carry супермаркет аула таб кёрмегендиле, аны чурумун кеслерини политикагъа къатышмаулары бла ангылатхандыла«Ашан» та «Метро» не підтримали бойкот російських товарів. Захід.нет. 24.04.2014.

Андрей Длигач, Advanter Group компания къауумну генерал директору, орус затланы джасакъламай, украин затланы сатыб алыргъа чакъыргъандыБойкот російських товарів: за і проти. Forbes. 01.04.2014.

 Джибериуле 

 Украинцев призвали бойкотировать российские товары. Украинские социальные сети реагируют на действия российской таможни, «Голос Америки», 18.08.2013.
 Русское не брать! Призывая бойкотировать продукты, бензин и банки РФ, украинские «патриоты» делают свой маленький гешефт, «Свободная пресса», 11.05.2014.
 ''Торговая война стала народной. Украинцы бойкотируют товары, банки и артистов из РФ, «Независимая газета», 11.04.2014.
 После конфет и мужчин на Украине призвали бойкотировать российский бензин., «Московский комсомолец», 02.06.2014.

 Белгиле 

Категория:Россия-украин илишкиле